સૌરાષ્ટ્રની દલિત કોમોમાં પણ બાળકોની છઠ્ઠીના જુદા જુદા રિવાજ જોવા મળે છે. પુત્ર જન્મે તોપાંચમે દિવસે અને પુત્રી જન્મે તો છઠ્ઠે દિવસે છઠ્ઠી કરવામાં આવે છે. આ દિવસે કુટુંબની સ્ત્રીઓ પોતાને ત્યાંથી સુંપડામાં થોડી થોડી જુવાર કે ઘઉં લાવી બાળકનો જન્મ જે ઓરડામાં થયો હોય ત્યાં ઢગલો કરે છે. એને ‘આપ રાંદલનોઢગલો’ કહે છે. આ ઢગલા ઉપર શ્રીફળ મૂકી ઘીનો દિવો કરે છે. ધૂપ કરે છે તથા બાળકની માતાના જમણા પગે તેમજ છોકરાના હાથે નાડાછડી બાંધી કપાળે ચાંલ્લો કરે છે. આ પ્રસંગે બાળકને સગા સ્નેહીઓ ઝભલાની ભેટ આપે છે. સ્ત્રીઓ હાથમાં થાળીઓ લઇને થોડીવાર બગાડે છે. સૌને વિદાય આપતા પહેલાં ઘઉંની ગળી ઘૂઘરીનો પ્રસાદ આપવામાં આવે છે.